Diari Oficial de la Generalitat Valenciana


Sumari del DOGV 3755, del 23-05-2000 (2000/3513)

RESOLUCIÓ de 22 de març de 2000, de la Direcció General de Treball i Seguretat Laboral, per la qual es disposa el registre i la publicació de l'acord sobre revisió salarial per a l'any 2000 aplicable al conveni col·lectiu de l'empresa Grupo G, Protección y Seguridad, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3755

Data del DOGV
:   23-05-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/3513


Data del document
:   22-03-2000

Organisme emissor
:   Conselleria d'Ocupació

Tipus de document
:   Resolució

Descriptors 

:   * conveni col·lectiu
    * empresa privada

RESOLUCIÓ de 22 de març de 2000, de la Direcció General de Treball i Seguretat Laboral, per la qual es disposa el registre i la publicació de l'acord sobre revisió salarial per a l'any 2000 aplicable al conveni col·lectiu de l'empresa Grupo G, Protección y Seguridad, SA. [2000/F3513]
  
Vist el text de l'acord sobre revisió salarial per a l'any 2000 aplicable al conveni col·lectiu de l'empresa Grupo G, Protección y Seguridad, SA, subscrit el dia 17 de febrer de 2000 per la representació del personal treballador i de l'empresa, presentat davant d'aquesta Direcció General de Treball i Seguretat Laboral el dia 15 de març de 2000, en el qual s'estableixen les taules salarials per a l'any 2000, i de conformitat amb allò indicat en l'article 90, apartats 2 i 3, del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre Registre i Depòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball i d'aquesta direcció general, que siga notificat a la Comissió Negociadora i depositat el text original de l'acta.
  
Segona
  
Disposar que siga publicat en el Diari Oficial de la Generalitat Valenciana.
  
València, 22 de març de 2000.- El director general de Treball i Seguretat Laboral: Román Ceballos Sancho.
  
Acta de reunió
  
Sent les 12.00 hores del dia 17 de febrer de 2000, s'inicien converses sobre la revisió salarial de Grupo G, Protección y Seguridad, SA, i es realitza la reunió als locals de l'empresa, situats a València, Gran Via de Ferran el Catòlic, 67-2a, amb els assistents següents:
  
Per la patronal:
  
· Manuel García Yeves
  
· David García Galera
  
Pel sindicat:
  
· Vicente Sanchis Blanquer
  
· Roberto Agud García
  
Ordre del dia:
  
- Negociació de l'augment de les taules salarials per a l'any 2000.
  
L'oferta que presenta el delegat sindical, senyor Sanchis Blanquer, és d'un augment en tots els conceptes de les taules salarials d'un 3,5%, i la patronal n'ofereix un del 2% d'acord amb el càlcul del IPC.
  
Finalment acorden per unanimitat augmentar els salaris per al pròxim any 2000, amb efectivitat des de l'1 de gener de 2000 fins al 31 de desembre de 2000, un 3% sobre les taules salarials de l'any 1999.
  
I perquè siga vàlid aquest acord, se signa al peu de l'escrit a les 14.15 hores del mateix dia.
  
- El delegat sindical: Vicente Sanchis Blanquer.
  
- Un treballador: Roberto Agud García.
  
- L'apoderat de Grupo G, Protección y Seguridad, SA: Manuel García Yeves.
  
- L'encarregat de Serveis, conseller accionista: David García Galera.
  
Es faculta Vicente Sanchis Blanquer perquè deposite aquesta revisió salarial davant de l'organisme competent.